જો કે હવે મુલ્યો બદલાયાં છે. લોકો કામ કરે છે કંઈક મેળવવા માટે. પછી એ ધન હોય, માનપાન હોય, મોટો હોદ્દો હોય કે બીજું ગમે તે. પહેલાંના વખતમાં આપણા ઈન્ડીયન એસોસીયેશનના ડેલીગેટ સેન્ટ્રલની વાર્ષીક કૉન્ફરન્સમાં તથા માસીક બ્રાન્ચ મીટીંગોમાં પોતાના ખર્ચે જતા. તમને લાગે છે કે આપણા એસોસીયેશનમાં કામ કરનાર કોઈ પણ વ્યક્તી એટલી ગરીબ હોઈ શકે જે આ પ્રકારની બ્રાન્ચ મીટીંગ કે કૉન્ફરન્સમાં ઑક્લેન્ડ, ક્રાઈસ્ટચર્ચ જેવી જગ્યાએ જવાનો ખર્ચ ભોગવી ન શકે? પણ આજે મુલ્યોનો હ્રાસ એટલી હદ સુધી થયો છે કે આ મતલબનું કહેવાની પણ કોઈ હીંમત કરી શકતું નથી. કદાચ આવું કહેનારને લોકો મુરખ ગણશે. કદાચ મારા જેવાને એમ પણ કહેવામાં આવે કે ભઈલા, તું કયા જમાનામાં જીવે છે?